105. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 1108283/383/Γ0013 της 25/29 Σεπτ. 1995 (ΦΕΚ Β΄824) (Διορθ. σφαλμ. στο ΦΕΚ Β΄1075/29 Δεκ.  1995) Αναπροσαρμογή τιμών και επέκταση του αντικειμενικού συστήματος σε περιοχές της «Περιφέρειας Αττικής». Έχοντας υπόψη: 1.Τις διατάξεις των άρθρων 41 Ν. 1249/1982 (ΦΕΚ Α' 43) και 14 Ν. 1473/1984 (ΦΕΚ Α' 127). 2.Τις ιδιαιτερότητες κάθε περιοχής ή τμήματος αυτής, όπως συνθήκες περιβάλλοντος και θέας, εξυπηρέτηση (υποδομή, συγκοινωνία κ.λ.π.), εμπορικότητα δρόμων, πολεοδομικές ρυθμίσεις (συντελεστής δόμησης οικοπέδου κ.λ.π.). 3.Τις ιδιαιτερότητες των ακινήτων, όπως ιδία χρήση (οικόπεδο, διαμέρισμα, κατάστημα, αποθήκη, βιομηχανικό κτίριο κ.λ.π.), πρόσοψη (σε αίθριο, σε πλατεία κ.λ.π.), όροφος, επιφάνεια, παλαιότητα κτιρίου, συνιδιοκτησία, ειδικές συνθήκες (σεισμός, πλημμύρα, πυρκαγιά, απαλλοτρίωση κ.λ.π.), δέσμευση (διατηρητέα κτίρια, αρχαιολογική έρευνα κ.λ.π.). 4.Την απόφασή μας με αριθμό 1007982/31/19.1.93 (ΦΕΚ 13Β΄/93), με την οποία αναπροσαρμόσθηκαν οι προηγούμενες τιμές. 5.Την απόφασή μας με αριθμό 1007984/33/19.1.93 με την οποία άρχισε να ισχύει το σύστημα αντικειμενικού προσδιορισμού στους δήμους Ύδρας, Σπετσών. 6.Την απόφασή μας με αριθ. πρωτ. 1067780/82/Γ0013/9.6.94 (ΦΕΚ 549 Β΄15.7.94) όπως ισχύει, με την οποία τροποποιούνται, βελτιώνονται και κωδικοποιούνται οι διατάξεις που αφορούν τη φορολογητέα αξία μεταβιβαζομένων με οποιαδήποτε αιτία ακινήτων εντός σχεδίου, κατά το αντικειμενικό σύστημα. 7.Τις εισηγήσεις των αρμόδιων επιτροπών του άρθρου 41 του Ν. 1249/82 που περιλαμβάνονται στα  πορίσματά τους. 8.Την αριθ. 1026431/268/0006Α/2.3.1994 κοινή απόφαση του Πρωθυπουργού και του Υπουργού Οικονομικών για τη μεταβίβαση αρμοδιοτήτων, 9.Το γεγονός ότι από τις διατάξεις της απόφασης αυτής δεν προκαλείται δαπάνη σε βάρος του Κρατικού Προϋπολογισμού, αποφασίζουμε: Άρθρ.1.-1.Τροποποιούμε και συμπληρώνουμε τις αποφάσεις μας με αριθμούς 1007982/31 /19.1.1993 (ΦΕΚ 13Β΄/93) και 1007984/33/19.1.93 (ΦΕΚ 13 Β΄/1993) όπως ισχύουν, για τον προσδιορισμό της φορολογητέας αξίας των ακινήτων που μεταβιβάζονται με επαχθή αιτία ή αιτία θανάτου, δωρεάς-γονικής παροχής (ή προίκας) και βρίσκονται εντός σχεδίου στις περιοχές: α)Των Δήμων Αγίας Βαρβάρας, Αγίας Παρασκευής, Αγίου Δημητρίου, Αγίων Αναργύρων, Αθηναίων, Αιγάλεω, Αλίμου, Αμαρουσίου,  Αργυρούπολης, Βριλησσίων, Βύρωνα, Γαλατσίου, Γλυφάδας, Δάφνης, Ελληνικού, Ζωγράφου, Ηλιούπολης, Ηρακλείου, Ιλίου (Ν. Λιοσίων), Καισαριανής, Καλλιθέας, Καματερού, Κηφισιάς, Λυκόβρυσης, Μελισσίων, Μεταμόρφωσης, Μοσχάτου, Ν. Ερυθραίας, Ν. Ιωνίας, Ν. Σμύρνης, Ν. Φιλαδέλφειας, Ν. Χαλκηδόνας, Ν. Ψυχικού, Π. Φαλήρου, Παπάγου, Περιστερίου, Πετρούπολης, Πεύκης, Ταύρου, Υμηττού, Φιλοθέης, Χαϊδαρίου, Χαλανδρίου, Χολαργού, Ψυχικού, και των κοινοτήτων Εκάλης, Ν. Πεντέλης και Πεντέλης. β)Των Δήμων Αγίου Στεφάνου, Αρτέμιδος (Λούτσας), Αχαρνών, Βάρης, Βούλας, Βουλιαγμένης, Γέρακα, Γλυκών Νερών, Καλυβίων Θορικού, Κερατέας, Κρωπίας, Λαυρεωτικής, Μαραθώνα, Μαρκόπουλου Μεσογαίας, Νέας Μάκρης, Παιανίας, Παλλήνης, Ραφήνας, Σπάτων και των κοινοτήτων Αναβύσσου, Άνοιξης, Διονύσου, Δροσιάς, Θρακομακεδόνων, Κρυονερίου, Παλ. Φώκαιας, Πικερμίου, Ροδόπολης, Σαρωνίδας, και Σταμάτας. γ)Των Δήμων Αγ. Ιωάννη Ρέντη, Δραπετσώνας, Κερατσινίου,  Κορυδαλλού, Νίκαιας,  Πειραιώς, Περάματος, Σπετσών και Ύδρας και δ)Των Δήμων Άνω Λιοσίων, Ασπροπύργου, Ελευσίνας, Ζεφυρίου, Μάνδρας, Μεγάρων, Ν. Περάμου και της κοινότητας Μαγούλας. (Παρεμβάλλονται και αποτελούν αναπόσπαστο μέρος της παρούσας, πίνακες τιμών και χάρτες για κάθε δήμο και κοινότητα). Άρθρ.2.-Επεκτείνουμε την ισχύ των διατάξεων του άρθρου 41 του Ν. 1249/1982 όπως τροποποιήθηκε και συμπληρώθηκε με τις διατάξεις του άρθρου 14 του Ν. 1473/1984 και της παραγράφου 8 του άρθρου 24 του Ν. 1828/1989 και στον προσδιορισμό της φορολογητέας αξίας των εντός σχεδίου ακινήτων που μεταβιβάζονται με οποιαδήποτε αιτία και βρίσκονται στους Δήμους Σαλαμίνας, Πόρου, Αίγινας και στις κοινότητες Αιαντείου, Αμπελακίων, Γαλατά, Σεληνίων και στην περιοχή Κακή Βίγλα της κοινότητας Αιαντείου. (Μετά τη σελ. 54,314(α) Σελ. 54,315 Τεύχος 1436 Σελ. 55 Φορολογία Μεταβίβασης Ακινήτων και Πλοίων 27.Α.θ.105 Άρθρ.3.-Για τον προσδιορισμό της φορολογητέας αξίας των μεταβιβαζόμενων με επαχθή αιτία ή αιτία θανάτου, δωρεάς, γονικής παροχής (ή προίκας) ακινήτων τα οποία βρίσκονται στις περιοχές των δήμων και των κοινοτήτων των άρθρων 1 και 2 της απόφασης αυτής εφαρμόζονται οι διατάξεις της αριθ. 1067780/82/Γ0013/9.6.1994 (ΦΕΚ 549Β΄/94) όπως ισχύει μετά την τροποποίησή της με την αριθ. 1108281/1382/Γ0013/25.9.95 (ΠΟΛ. 1238) απόφασή μας. Άρθρ.4.-Για τον υπολογισμό της φορολογητέας αξίας των κτισμάτων των ειδικών κτιρίων, εφαρμόζονται τιμές αφετηρίας, όπως ορίστηκαν με την αριθ. 1007982/31/19.1.1993 (ΦΕΚ 13Β΄/93) απόφασή μας. Άρθρ.5.-Κατά τα λοιπά ισχύουν οι αποφάσεις του άρθρου 1. Άρθρ.6.-Η απόφαση αυτή θα δημοσιευθεί στην Εφημερίδα της Κυβερνήσεως και θα αρχίσει να ισχύει από τις 2.10.1995. 